Lambaian Ramadan

Lambaian Ramadan ialah sebuah siri drama televisyen Malaysia 2016 arahan Along Kamaludin, dengan skrip oleh Azlina Pa'wan. Siri ini memulakan tayangan perdana di Slot Samarinda TV3 dari 31 Mei 2016 hingga 29 Jun 2016 menggantikan Demi Cinta Ain. Drama ini merupakan salah satu daripada enam siri drama bertemakan Ramadan yang disiarkan di TV3.

Sinopsis
Mengisahkan tentang pasangan suami isteri Adam (Adi Putra) dan Shila (Siti Elizad). Rumahtangga yang mereka bina, bahagia selama 16 tahun dan mereka dikurniakan tiga orang anak iaitu Iman (Izz Ilham), Iskandar (Muntazar Ghufran) dan Nurin (Puteri Balqis). Namun kebahagian keluarga Adam dan Shila mulai hilang dengan kehadiran Warda (Reen Rahim), bekas teman wanita Adam. Biarpun tahu Adam telah pun berkeluarga, Warda tetap cuba untuk menagih cinta Adam.

Demi kepentingan perniagaannya, Ada mulai mengabaikan keluarga dan mula menduakan Shila. Malah Adam sendiri yang mengaku kepada Shila bahawa dia ada perempuan lain. Hampir setiap hari Adam dan Shila akan bertengkar, malah Adam juga mengabaikan tanggungjawabnya terhadap tiga orang anak mereka. Lebih terkesan adalah Nurin yang sangat rapat dengan ayahnya. Satu hari Nurin jatuh sakit, pada awalnya ia dianggap sebagai demam biasa namun sebenarnya Nurin menghidap penyakit yang kronik. Adakah rumahtangga Adam dan Shila akan kembali menemui sinar bahagia.

Pelakon

Pelakon utama
 Adi Putra sebagai Adam
 Siti Elizad sebagai Shila
 Reen Rahim sebagai Warda
 Puteri Balqis sebagai Nurin
 Izz Ilham sebagai Iman
 Muntazar Ghufran sebagai Iskandar

Pelakon pembantu
 Ezzaty Abdullah sebagai Erin
 Hafidzuddin Fazil sebagai Osman / Ayah Adam
 Kismah Johar sebagai Rosiah / Mak Adam
 Qazem Nor sebagai Hussin
 Sasha Shariff Siregar sebagai Mak Som
 Azlan Mokhtar sebagai Nazri
 Sabhi Saddi sebagai Azman

Penampilan khas 
 Fauziah Nawi sebagai Nek Su

Muzik dan runut bunyi
 "Ingatkan Dia" - Wings
 "Bisa Yang Tertunda" - Wings
 "Hidup Dalam Mati" - Syamel
 "Tak Bisa Memilihmu" - 6ixth Sense
 "Terus Mencintaimu" - Wanns Ahmad
 "Seperti Novel Cinta" - Shiha Zikir

Sambutan
Episod akhir Lambaian Ramadan telah mencecah lebih daripada 4.0 juta penonton atau 45% syer penonton (Total 4+) sepanjang siaran dari jam 10.00 – 11.00 malam menurut Nielsen Audience Measurement. Drama ini juga mendapat sambutan hangat di Twitter sewaktu bersiaran dan berjaya membolosi takhta trending nombor satu di Malaysia dengan kata kunci #LambaianRamadan. Di Tonton, ia telah meraih lebih daripada 70,000 tontonan sepanjang tempoh siaran.

Penarafan

Lihat juga
 7 Ramadhan
 Syurgamu Ramadhan
 Ramadan Jangan Pergi
 Ramadan Yang Hilang
 HidayahMu Ramadan

Rujukan

Drama Melayu 2016
Rancangan TV3